প্রথমবার রাশিয়ায় বসেছে বিশ্বকাপের আসর। রবিবারই প্রি-কোয়ার্টারের লড়াইয়ে মাঠে নামছে আয়োজক দেশ। দেশের সব নাগরিকেরই আশা স্পেনকে হারিয়ে ফের অঘটন ঘটাবেন চেরিশভরা। তাই তো তাঁদের পাশে থাকার বার্তা একেবারে মাঠে নেমেই দিলেন এই ধন্যি মেয়েরা। গাউন পরে ফুটবল খেলার অভিজ্ঞতা কেমন ছিল? গুলনাজ শারিপোভা বলছেন, দেখতে বেশ ভালই লাগছিল সকলকে। তবে বিষয়টা খুব একটা সহজ ছিল না। একটু অসুবিধাই হচ্ছিল। গোলকিপার মারিয়ানা বললেন, “এটা শুধু ছেলেদের খেলা নয়। এ খেলায় সবচেয়ে গুরুত্বপূর্ণ বিষয় হল বন্ধুতা।” শুধু পোশাকেই নয়, ম্যাচের পুরস্কারেও ছিল চমক। জয়ী দলের হাতে তুলে দেওয়া হল বিশ্বকাপেরই একটি রেপ্লিকা। -সংবাদ প্রতিদিন